Izziņa par atzinumos sniegtajiem iebildumiem

|  |
| --- |
| Ministru kabineta noteikumu projekts “Latvijā kontrolējamo neklasificēto vielu likumīgās aprites kārtība"" |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |
| --- | --- | --- |
| Datums |  | |
|  |  | |
| Saskaņošanas dalībnieki | **Valsts kancelejas Valsts pārvaldes politikas departaments** - Artis Zaļūksnis, Artis.Zaluksnis@mk.gov.lv  **Iekšlietu ministrija** - kanceleja@iem.gov.lv  **Finanšu ministrija** – Evija Janevica, Evija.Janevica@fm.gov.lv  **Tieslietu ministrija** – Amanda Mūrniece,  Amanda.Murniece@tm.gov.lv | |
|  |  |  |

|  |  |  |
| --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus |  | Tieslietu ministrijas |
|  |  | |
|  | | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  | |
|  |  | |
|  |  | |

**II. Jautājumi, par kuriem saskaņošanā vienošanās ir panākta**

|  |  |  |  |  |  |  |
| --- | --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | | Projekta attiecīgā punkta (panta) galīgā redakcija |
| 1 |  | | **Valsts kanceleja**  Vērtējot normatīvā akta sākotnējās ietekmes novērtējuma ziņojumu (anotāciju), secinām, ka tiek plānots palielināt amata vietu skaitu Veselības inspekcijā par divām vienībām (viena vecākā inspektora un viena inspektora vieta).  Valsts kanceleja izsaka iebildumu par jaunu amata vietu izveidi Veselības inspekcijā. Atbilstoši Ministru kabineta 2017. gada 28. augusta sēdes protokola Nr. 41 1. § 42. punktam, ministrijām uzdots pārskatīt līdzšinējo praksi un turpmāk nepieprasīt jaunas amata vietas, nepieciešamos cilvēkresursus rodot iekšējo procesu efektivizēšanā vai ministrijas ietvaros (izņemot pilnā apmērā no ārvalstu finanšu palīdzības finansētās amata vietas). Turpmāk virzot tiesību aktu projektus, politikas plānošanas dokumentus, kā arī sagatavojot līdzekļu pieprasījumu prioritārajiem pasākumiem, papildus finansējumu restrukturizētām amata vietām, plānot kā starpību starp finansējumu esošajai amata vietai (tai skaitā arī vakancei) un amata vietai, kas būs nepieciešama konkrētā pasākuma īstenošanai. | **Ņemts vērā** | | Precizēta projekta anotācija |
| 22 |  | | **Finanšu ministrija**  Anotācijas III sadaļas “Tiesību akta projekta ietekme uz valsts budžetu un pašvaldību budžetiem” 6. punktā “Detalizēts ieņēmumu un izdevumu aprēķins” un 7.punktā “Amata vietu skaita izmaiņas” ir norādīts, ka Veselības ministrijai būs nepieciešamas papildu 2 amata vietas. Norādām, ka, plānojot finansējumu atlīdzībai, nav ievērots Ministru kabineta 2017.gada 28.augusta ārkārtas sēdē (protokols Nr.41 1.§ 42.punkts) nolemtais, ka turpmāk, virzot tiesību aktu projektus, politikas plānošanas dokumentus, nepieprasīt jaunas amata vietas, nepieciešamos cilvēkresursus rodot iekšējo procesu efektivizēšanā vai ministrijas ietvaros. Informējam, ka gadījumā, ja nepieciešamie cilvēkresursi tiks rasti efektivizējot iekšējos procesus vai ministrijas ietvaros, papildu finansējumu restrukturizētām amata vietām jāplāno kā starpība starp finansējumu esošajai amata vietai (tai skaitā vakancei) un amata vietai, kas būs nepieciešama konkrētā pasākuma īstenošanai. Līdz ar to ir precizējama anotācijas III sadaļa. | **Ņemts vērā** | | Precizēta projekta anotācija |
| 3 | 2. Persona, kura piedalās neklasificēto vielu apritē (turpmāk - operators), izstrādā iekšējās instrukcijas par konkrētām darbībām attiecībā uz neklasificēto vielu ražošanu, uzglabāšanu, uzskaiti, izplatīšanu, iepirkšanu un iznīcināšanu. | | **Tieslietu ministrija**  22.07.2019. Nr. 1-9.1/749  Projekta 2. punkts paredz: “Persona, kura piedalās neklasificēto vielu apritē (turpmāk - operators), izstrādā iekšējās instrukcijas par konkrētām darbībām attiecībā uz neklasificēto vielu ražošanu, uzglabāšanu, uzskaiti, izplatīšanu, iepirkšanu un iznīcināšanu.”  Lūdzam izvērtēt projekta 2. punkta atbilstību projekta 1. punktā paredzētajam tvērumam, kas paredz, ka noteikumi nosaka Latvijā kontrolējamo neklasificēto vielu (turpmāk – neklasificētās vielas) aprites kārtību un informācijas sniegšanas kārtību Zāļu valsts aģentūrai par darījumiem ar neklasificētām vielām, kā arī sniedzamās informācijas saturu un būtiskākās darbības attiecībā uz neklasificēto vielu ražošanu, uzglabāšanu, uzskaiti, izplatīšanu, iepirkšanu un iznīcināšanu (procedūru aprakstu un termiņus to izpildei) noteikt projekta normās.  Vienlaikus vēršam uzmanību, ka projekta anotācijas I sadaļā skaidrots, ka projekta 2. punktā minētās personas, kuras piedalās neklasificēto vielu apritē, ir ikviena persona, kura veic jebkādas darbības ar neklasificētajām vielām, tai skaitā, tās ražo, izmanto citu vielu vai produktu ražošanā, izmanto kādos citos tehnoloģiskos procesos, uzglabā vai izplata.  Lūdzam izvērtēt nepieciešamību precizēt projekta 2. punktā ietverto jēdziena “operators” skaidrojumu, ņemot vērā projekta anotācijā norādīto skaidrojumu. Norādām arī, ka Narkotisko un psihotropo vielu un zāļu, kā arī prekursoru likumīgās aprites likumā (turpmāk – likums) 1. panta 1. punktā ir skaidrots termins “aprite”, kas atšķiras no projekta anotācijas I sadaļā ietvertā skaidrojuma un var tik piemērots, tulkojot projekta 1. un 2. punktu. | **Ņemts vērā**  Papildināta projekta anotācija | | 2. Persona, kura piedalās neklasificēti vielu apritē (turpmāk – operators), izstrādā iekšējās instrukcijas par konkrētām darbībām attiecībā uz neklasificēto vielu apriti.  Papildināta projekta anotācija |
| 4 | 3. Operators visas darbības ar neklasificētajām vielām uzskaita elektroniski speciāli tam paredzētā žurnālā (turpmāk – uzskaites žurnāls). Šos datus operators uzglabā trīs gadus, un pēc Veselības inspekcijas amatpersonu pieprasījuma nekavējoties izsniedz šo datu kopijas. Šie dati ir aizsargāti pret nelikumīgu piekļuvi, datu zudumu vai bojājumu, tos dublējot vai veidojot rezerves kopijas un pārnesot uz citu glabāšanas sistēmu. | | **Tieslietu ministrija**  22.07.2019. Nr. 1-9.1/749  Lūdzam precizēt projekta 3. punkta pirmo teikumu, papildinot to ar atskaites brīdi, no kura operators uzglabā datus trīs gadus, tādējādi skaidri atspoguļojot projekta regulējumu. | **Ņemts vērā** | | 3. Operators visas darbības ar neklasificētajām vielām uzskaita elektroniski speciāli tam paredzētā žurnālā (turpmāk – uzskaites žurnāls). Šos datus operators uzglabā trīs gadus pēc pēdējo darbību veikšanas ar attiecīgajām neklasificētajām vielām, un pēc Veselības inspekcijas amatpersonu pieprasījuma nekavējoties izsniedz šo datu kopijas. Šie dati ir aizsargāti pret nelikumīgu piekļuvi, datu zudumu vai bojājumu, tos dublējot vai veidojot rezerves kopijas un pārnesot uz citu glabāšanas sistēmu. |
| 5 | 6. Neklasificētās vielas operators uzglabā atsevišķā slēdzamā telpā vai slēdzamā skapī (seifā). Ja vielas apjoma vai vielas īpašību dēļ nav iespējams neklasificētās vielas šādi uzglabāt, tās var arī uzglabāt tvertnēs vai tilpnēs, ja pieeja šīm tvertnēm un tilpnēm ir nodrošināta ierobežotam personu lokam. Operators nodrošina nepieciešamo pasākumu veikšanu, lai neklasificētās vielas nenokļūtu nelegālajā apritē. | | **Tieslietu ministrija**  22.07.2019. Nr. 1-9.1/749  Lūdzam izvērtēt nepieciešamību precizēt projekta 6. punktā ietvertos vārdus “ierobežotam personu lokam”, identificējot personas, kurām ir nodrošināta pieeja tvertnēm un tilpnēm, tā izsakot minēto normu viennozīmīgi skaidri un atvieglojot tās piemērošanu. | **Ņemts vērā** | | 6. Neklasificētās vielas operators uzglabā atsevišķā slēdzamā telpā vai slēdzamā skapī (seifā). Ja vielas apjoma vai vielas īpašību dēļ nav iespējams neklasificētās vielas šādi uzglabāt, tās var arī uzglabāt tvertnēs vai tilpnēs, ja pieeja šīm tvertnēm un tilpnēm ir nodrošināta tikai personām, kurām tā ir nepieciešama darba pienākumu pildīšanai. Operators nodrošina nepieciešamo pasākumu veikšanu, lai neklasificētās vielas nenokļūtu nelegālajā apritē. |
| 6 | 9. Operators nodrošina Veselības inspekcijas amatpersonām brīvu pieeju vietām, kas saistītas ar neklasificēto vielu apriti, un visiem ar to saistītajiem dokumentiem. Veselības inspekcija nekavējoties informē Valsts policiju un Zāļu valsts aģentūru, ja ir pamatotas aizdomas par neklasificēto vielu novirzīšanu nelegālajā apritē. | | **Tieslietu ministrija**  22.07.2019. Nr. 1-9.1/749  Lūdzam izvērtēt projekta 9. punkta otrajā teikumā ietvertā regulējuma par Valsts policijas informēšanu atbilstību likuma pilnvarojumam. Lūdzam izvērtēt, vai informēšanas pienākums jau izriet no likuma vai cita augstāka spēka (likuma) normu regulējuma. Turklāt norādām, ka projekta 9. punktā ietvertie vārdi “pamatotas aizdomas” ir krimināltiesisks jēdziens, un tas nav jāizmanto valsts pārvaldei paredzētā regulējumā, jo to var dažādi interpretēt. | **Ņemts vērā** | | 9. Operators nodrošina Veselības inspekcijas amatpersonām brīvu pieeju vietām, kas saistītas ar neklasificēto vielu apriti, un visiem ar to saistītajiem dokumentiem. |
| 7 |  | | **Tieslietu ministrija**  22.07.2019. Nr. 1-9.1/749  Eiropas Parlamenta un Padomes 2004. gada 11. februāra Regulas (EK) Nr.273/2004 par narkotisko vielu prekursoriem (turpmāk – Regula 273/2004) 10. panta 2. punkta “b” un “c” apakšpunkts nosaka: “Katra dalībvalsts var pieņemt pasākumus, kas ir vajadzīgi, lai kompetentās iestādes varētu kontrolēt un uzraudzīt aizdomīgus darījumus, kas saistīti ar neklasificētām vielām, un jo īpaši, iekļūt darba telpās, lai iegūtu pierādījumus par aizdomīgiem darījumiem, kas saistīti ar neklasificētām vielām; vajadzības gadījumā aizturēt un konfiscēt sūtījumus, lai novērstu konkrētu neklasificētu vielu izmantošanu narkotisko vai psihotropo vielu nelikumīgai izgatavošanai.”  Lūdzam projekta anotācijas V sadaļas 1. tabulā skaidrot, kā ir izmantota Regulas 273/2004 10. panta “b” un “c” apakšpunktā paredzētā rīcības brīvība un kādēļ atbilstoši Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" (turpmāk – instrukcija) 56.5. apakšpunktam. | **Ņemts vērā** | | Precizēta projekta anotācija |
| 8 |  | | **Tieslietu ministrija**  22.07.2019. Nr. 1-9.1/749  Padomes 2004. gada 22. decembra Regulas (EK) Nr.111/2005, ar ko paredz noteikumus par uzraudzību attiecībā uz narkotisko vielu prekursoru tirdzniecību starp Kopienu un trešajām valstīm (turpmāk – Regula 111/2005) 31. pants nosaka, ka dalībvalstis pieņem noteikumus par sankcijām, kas piemērojamas par šīs regulas noteikumu pārkāpumiem, un veic visus vajadzīgos pasākumus, lai nodrošinātu to piemērošanu. Paredzētajām sankcijām jābūt efektīvām, samērīgām un preventīvām.  Projekta anotācijas V sadaļas 1. tabulā norādīts, ka Regulas 111/2005 31. pants ieviests ar Latvijas Administratīvo pārkāpumu kodeksa un Krimināllikuma normām. Vēršam uzmanību, ka Latvijas Administratīvo pārkāpumu kodekss zaudēs spēku 2020. gada 1. janvārī, kad spēkā stāsies Administratīvās atbildības likums. Savukārt atbilstoši projekta 10. punktam projekts stāsies spēkā 2019. gada 1. septembrī. Atbilstoši Administratīvās atbildības likuma 2. panta trešajai daļai “administratīvos pārkāpumus, par tiem piemērojamos sodus un amatpersonu kompetenci administratīvo pārkāpumu procesā iestādē, ievērojot šajā likumā paredzētos administratīvās atbildības pamatnoteikumus, nosaka attiecīgo nozari regulējošajos likumos vai pašvaldību saistošajos noteikumos. Nozaru likumos var noteikt arī iestāžu pakalpojumu saņemšanas un citus ierobežojumus administratīvi sodītajām personām, kuras izvairās no soda izpildes”. Lūdzam projekta anotācijā skaidrot, vai un kad likumā tiks ieviesti Regulas 111/2005 31. panta nosacījumi. | **Ņemts vērā** | | Precizēta projekta anotācija |
| 9 |  | | **Tieslietu ministrija**  22.07.2019. Nr. 1-9.1/749  Lūdzam precizēt projekta VI sadaļas 1. un 2. punktu atbilstoši instrukcijas 61. un 62. punktam. | **Ņemts vērā** | | Precizēta projekta anotācija |
| 10 |  | | **Tieslietu ministrija**  08.08.2019.  Lūdzam papildus izvērtēt, vai projektā noteiktais regulējums ir atbilstošs Narkotisko un psihotropo vielu un zāļu, kā arī prekursoru likumīgās aprites likuma (turpmāk – likums) 42.4 panta ceturtajā daļā noteiktajam pilnvarojumam, kas paredz Ministru kabinetam noteikt Latvijā kontrolējamo neklasificēto vielu aprites kārtību.  Vēršam uzmanību, ka likuma 1. panta 1. punkts paredz, ka aprite ir narkotisko un psihotropo vielu un zāļu imports, eksports, tranzīts, ražošana, izgatavošana, izplatīšana, izpēte un izstrāde. Šāds termina “aprite” skaidrojums ir izmantojams visā likuma tekstā. Likuma 42.4 panta otrā un trešā daļa paredz aizliegumus vai ierobežojumus ievešanai (importam). Cita veida aprite ar likumu nav skaidrota (aizliegta, ierobežota). Projekts šobrīd operatoram faktiski paredz tikai glabāšanas un dokumentēšanas (iekšējās instrukcijas, uzskaites žurnāli, pārvietošanas pavadzīmes) prasības. Ievērojot minēto, piedāvājam papildināt regulējumu ar izvērstāku aprites regulējumu, līdzīgi, kā tas tiek noteikts spirtam, tai skaitā denaturētajam, vai citiem ķīmiskiem produktiem, piemēram, Ministru kabineta 2009.gada 3.marta noteikumi Nr.211 “Spirta denaturēšanas un denaturētā spirta aprites kārtība”. | **Ņemts vērā**  Ir veikts izvērtējums un ir secināts, ka projektā noteiktais regulējums ir atbilstošs Narkotisko un psihotropo vielu un zāļu, kā arī prekursoru likumīgās aprites likuma 42.4 panta ceturtajā daļā noteiktajam pilnvarojumam. Projekta normas ir jāskata kontekstā ar narkotisko un psihotropo vielu un zāļu, kā arī prekursoru aprites regulējumu, kas šobrīd sastāv no vairākiem starptautiskajiem līgumiem, Eiropas Savienības regulām, Latvijas likumiem un Ministru kabineta noteikumiem. Neklasificētās vielas dažādu iemeslu dēļ (industriju lobijs, pētījumu, informācijas un pierādījumu trūkums par konkrēto vielu faktisko pielietojumu, tai skaitā izmantošanu nelegāliem mērķiem) nav iekļautas nekādos sarakstos, kas to apriti padarītu stingri reglamentētu. Tādēļ nav racionāli neklasificētās vielas pielīdzināt prekursoriem vai narkotiskajām un psihotropajām vielām. Turklāt neklasificēto vielu aprite līdz šim Latvijā vispār netika nekādi reglamentēta – līdz ar to šobrīd nav droši zināmi ne to apritē iesaistītie subjekti, ne arī ir kāda informācija, kādas konkrēti neklasificētās vielas un kādos daudzumos ir apritē Latvijā. Tādēļ projekts pamatā ir mērķēts tikai uz minimālo prasību noteikšanu apritē iesaistītajām personām, pienākuma uzlikšanu tām uzskaitīt šo vielu apriti un Zāļu valsts aģentūrai un Veselības inspekcijai iegūt šos datus par apriti un analizēt tos, lai identificētu riskus un plānotu kontroles darbības. Tāpat arī Eiropas Komisijā ir saņemti vairāku dalībvalstu ierosinājumi atsevišķas neklasificētās vielas iekļaut prekursoru sarakstos. Šis mehānisms tieši ir domāts tam, lai gadījumā, ja kāda no neklasificētajām vielām plaši tiek izmantota nelegāliem mērķiem, to vienkārši iekļauj ES līmeņa prekursoru sarakstos, nevis stingri kontrolē kā neklasificēto vielu atsevišķi pa dalībvalstīm. | |  |
| 11 | 9. Operators nodrošina Veselības inspekcijas amatpersonām brīvu pieeju vietām, kas saistītas ar neklasificēto vielu apriti, un visiem ar to saistītajiem dokumentiem. | | **Tieslietu ministrija**  08.08.2019.  Lūdzam papildus izvērtēt projekta 9. punktā paredzētās Veselības inspekcijas amatpersonu kompetences atbilstību likuma pilnvarojumam. Vēršam uzmanību, ka Veselības inspekcijas dažāda kompetence tiek paredzēta likuma 44. panta pirmajā daļā, piemēram, ka iestāde uzrauga un kontrolē fizisko un juridisko  personu darbības ar prekursoriem. Savukārt par Latvijā kontrolējamām neklasificētām vielām šāda kompetence ar likumu nav noteikta. Ievērojot minēto, piedāvājam projekta 9. punktu izteikt vispārīgi kā pilnvarojumu iestādei veikt valsts pārvaldes uzdevumu, nevis pienākumu privātpersonai, proti, projekta  9.punktu izteikt šādā redakcijā: “9. Veselības inspekcija nodrošina neklasificēto vielu aprites kontroli.”  Vienlaikus lūdzam sniegt skaidrojumu projekta anotācijā par Veselības inspekcijas kompetenci šajā jomā. | **Ņemts vērā**  Precizēts projekts 9.punkts un anotācija  Veselības inspekcija ir tā valsts pārvaldes iestāde, kas ir pilnvarota kontrolēt prekursoru apriti Latvijā. Tādēļ arī Veselības inspekcija tiek pilnvarota kontrolēt arī neklasificēto vielu apriti, jo tās amatpersonas ir ar atbilstošām zināšanām un pieredzi. | | 9. Veselības inspekcija nodrošina neklasificēto vielu aprites kontroli. |
| Atbildīgā amatpersona | |  | | |
|  | | (paraksts\*) | | |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Edgars Strautiņš

|  |
| --- |
| (par projektu atbildīgās amatpersonas vārds un uzvārds) |
| Veselības ministrijas Farmācijas departamenta vecākais eksperts |
| (amats) |
| 67 876 190, 67876002 |
| (tālruņa un faksa numurs) |
| Edgars.Strautins@vm.gov.lv |
| (e-pasta adrese) |